钦定古今图书集成/方舆汇编/职方典/第1225卷 > 《岳州九日宴道观西阁》前人
## 钦定古今图书集成/方舆汇编/职方典/第1225卷 > 《岳州九日宴道观西阁》前人

摇落长年叹，蹉跎远宦心。北风嘶代马，南浦宿阳禽。
佳此黄花酌，酣馀白首吟。凉云霾楚望，濛雨蔽荆岑。
登眺思清景，谁将眷浊阴。钓歌出江雾，樵唱入山林。
鱼以嘉名采，木为美材侵。大道由中悟，逍遥匪外寻。
参佐多君子，词华妙赏音。留题《洞庭观》，望古意何深。